kardosdrur/scandi-wiki huggingface dataset:
Johan Daniel von Stemann

Johan Daniel von Stemann (født 30. april 1887 i Randers, død 28. juni 1982 i Risskov) var en dansk officer og embedsmand.

Han var søn af stiftamtmand, kammerherre Gustav Stemann og hustru Helga Stemann født Meldahl, blev student fra Ribe Katedralskole 1904, sekondløjtnant og premierløjtnant 1907, kaptajn 1918, oberstløjtnant 1931, oberst 1934 og generalmajor 1937. Stemann gjorde karriere inden for administrationen, blev kontorchef i Krigsministeriet 1922, afdelingschef 1927, var direktør for Krigsministeriet 1932-45 og indgik fra 1943 i departementschefstyret. Stemann var chef for Hærens Krudtværk fra 1947, og i 1957 gik han på pension.

Han blev gift 3. marts 1911 med Ellen Margrethe Hammerich (3. marts 1890 i Aarhus – 15. december 1980 sammesteds), datter af grosserer Louis Hammerich og hustru Eleonora (Ellen) f. Liisberg.

Stemann blev kammerjunker 1913, Ridder af Dannebrogordenen 1924, Kommandør af 2. grad 1932 og Kommandør af 1. grad 1938, Dannebrogsmand 1928 og bar en række medaljer og udenlandske ordener.

Han er begravet på Risskov Kirkegård.

Der findes et portrætmaleri af Knud Larsen udført 1908.

Kilder 
 Kraks Blå Bog 1974
 Dansk Biografisk Leksikon

Johan Daniel
Personer i Kraks Blå Bog (afdøde)
Personer i Dansk Biografisk Leksikon
Generalmajorer fra Danmark
Kommandører af 1. grad af Dannebrog
Personer fra Randers
Danskere i 1900-tallet
Departementschefer i Krigsministeriet
Studenter fra Ribe Katedralskole
Oscaruddelingen 1938

Oscaruddlingen 1938 var den 10. oscaruddeling, hvor de bedste film fra 1937 blev hædret med en oscarstatuette af Academy of Motion Picture Arts and Sciences. Uddelingen skulle have fundet sted 3. marts, men måtte udsættes til 10. marts på grund af voldsommme oversvømmelser i Los Angeles. Uddelingen blev holdt på Biltmore Hotel.

Dette var sidste gang der blev uddelt priser i kategorierne bedste danseinstruktion og assisterende instruktør. 

Emile Zola's liv var den første film, der modtog 10 nomineringer.

Filmen Hollywood bag kulisserne (engelsk titel: A Star is Born) blev som den første farvefilm nogensinde nomineret i kategorien "Bedste film".

Priser

Ærespriser 
Mack Sennett
Edgar Bergen
Museum of Modern Art Film Library
W. Howard Greene

Irving G. Thalberg mindepris 
Darryl F. Zanuck

Ekstern Henvisning 
Oscars legacys hjemmeside

1938
Kultur i 1938
Oscaruddelingen 1939

Oscaruddelingen 1939 var den 11. oscaruddeling, hvor de bedste film fra 1938 blev hædret med en oscarstatuette af Academy of Motion Picture Arts and Sciences. Uddelingen fandt sted 23. februar på Biltmore Hotel i Los Angeles, USA. Det var første gang uddelingen ikke havde nogen officiel vært, og førsta gang at en udenlandsk film var nomineret til Bedste film. 

Det var første gang i Oscaruddelingens historie at 3 ud af 4 skuespillerpriser blev vundet af skuespillere der allerede havde vundet en Oscar før. Derudover var Spencer Tracy den første der vandt 2 år i træk.

Priser

Ærespriser 
Harry M. Warner
Walt Disney
Oliver Marsh and Allen Davey
Gordon Jenning, Jan Domela, Dev Jennings, Irmin Roberts, Art Smith, Farciot Edouart, Loyal Griggs, Loren Ryder, Harry Mills, Louis H. Mesenkop and Walter Oberst
J. Arthur Ball

Irving G. Thalbergs mindepris 
Hal B. Wallis

Ungdomsprisen 
Deanna Durbin
Mickey Rooney

Ekstern Henvisning 
Oscars legacys hjemmeside

1939
Kultur i 1939
Oscaruddelingen 1940

Oscaruddelingen 1940 var den 12. oscaruddeling, hvor de bedste film fra 1939 blev hædret med en oscarstatuette af Academy of Motion Picture Arts and Sciences. Uddelingen blev afholdt 29. februar på The Ambassador Hotel i Los Angeles, USA. Bob Hope var vært for første gang (af i alt 18 gange). 

David O. Selznicks produktion, Borte med blæsten, modtog flest nomineringer (13) og vandt flest priser (8) siden uddelingens oprettelse.

Det var første gang der prisen for bedste visuelle effekter blev uddelt.

Priser

Ærespriser 
Douglas Fairbanks
the Motion Picture Relief Fund
William Cameron Menzies
the Technicolor Company

Irving G. Thalbergs mindepris 
David O. Selznick

Ungdomsprisen 
Judy Garland for Trolmanden fra Oz

Ekstern Henvisning 
Oscars legacys hjemmeside

1940
Kultur i 1940
Livisk (sprog)

Livisk er et uddødt finsk-ugrisk sprog, der taltes af liverne i i Letland. Den sidste person, der talte sproget, døde i 2013.

Sproget er i slægt med finsk og estisk, men ikke med det lettiske sprog. Moderne livisk er meget påvirket af lettisk, men er dog ikke forståeligt for letter. Af nulevende sprog er sydestisk det nærmest beslægtede.

Referencer 

Østersøfinske sprog
Sprog i Letland
Oscaruddelingen 1941

Oscaruddelingen 1941 var den 13. oscaruddeling, hvor de bedste film fra 1940 blev hædret med en oscarstatuette af Academy of Motion Picture Arts and Sciences. Uddelingen fandt sted 27. februar på Biltmore Hotel i Los Angeles, USA. For første gang blev brugt forseglede kuverter for at skjule vinderens navn, hvilket førte til den berømte sætning "May I have the envelope, please" (Må jeg bede om kuverten). Revisionsfirmaet Price Waterhouse blev hyret til at tælle stemmerne, efter fiaskoen i 1939 hvor stemmetallene blev offentliggjort i Los Angeles Times.

Kategorien bedste originale manuskript blev indført ved denne uddeling.

Den selvstændige filmproducer David O. Selznick der havde produceret vinderen af oscar for bedste film i 1940, havde også produceret Rebecca, og var den første producer der vandt bedste film 2 år i træk. Rebecca er også Alfred Hitchcocks eneste vinder af bedste film kategorien. Selvom Rebecca var nomineret i 11 kategorier, vandt den kun bedste film og bedste fotografering, sort og hvid.

Priser

Ærespriser 
Bob Hope
Colonel Nathan Levinson

Ekstern henvisning 
Oscars legacys hjemmeside

1941
Kultur i 1941
Leif Sjöström

Leif Johan Sjöström (født 21. januar 1958 i Malax, død 2. februar 2012) var en finlandssvensk tegner, journalist og manuskriptforfatter.

Som tegner var Leif Sjöström mest kendt for sin tegneserie Folkets Dagblad, en dagspolitisk serie som regelmæssigt indgår i Vasabladet, Västra Nyland og Åbo Underrättelser. Folkets Dagblad er også udkommet årligt i bogform siden begyndelsen i 1991.
I efteråret 2004 havde Leif Sjöström og Folkets Dagblad sin egen udstilling i rigsdagshusets bibliotek.

Leif Sjöström var redaktør ved Österbottniska Posten i årene 1982-84 ocg var fra 1984 ansat ved Vasabladet. 1995-96 skrev han tv-manuskript til Vill ni se på stjärnor i samarbejde med Birger Thölix. Han medvirkede også som manuskriptforfatter i Wasateaterets revy Vind i seklet i 2000.

Han samarbejdede med Juha Ruusuvuori som illustrator i Ruusuvuoris bøger om Svenskfinland, Muukalainen Muumilaaksossa 2005 og Muukalainen Rantaruotsissa 2010. Den sistnævnte udkom i svensk oversættelse 2011 med titelen Upptäcktsresande bland kustsvenskar.

I 1992 tildeltes han Topeliuspriset for sin journalistik, i 1997 fik han førsteprisen i Onni V. Tuiskustiftelsens konkurrence for finske avistegnere og i 2002 modtog han den österbottniske litteraturpris Choraeus-priset.

Kildehenvisninger

Eksterne henvisninger 
 Profil hos Uppslagsverket Finland 
 Leif Sjöström: Från idé till färdig serie 
 Ord och rum: Leif Sjöström 

Personer fra Vaasa
Tegneserietegnere fra Finland
Journalister fra Finland
Manuskriptforfattere fra Finland
Kappe

En kappe er et overtøj for kvinder og mænd. Den er et langt stykke stof, der bæres om halsen som en poncho. Den kan dække både bryst og ryg. En militærkappe har ærmer og ligner en overfrakke.

Kapper med hætte blev brugt i middelalderen i Europa og på Grønland og er  jævnligt vendt tilbage i modeverdenen som i det 19. århundredes Europa.  

Kapper er regntøj i militæret og politiet, fx i Frankrig. 
Kvinder bærer kåber.

Eksterne henvisninger
DM i håndbold 1948-49 (mænd)

Danmarksmesterskabet i håndbold for mænd 1948–49 var det 13. Danmarksmesterskab i håndbold for mænd afholdt af Dansk Håndbold. Mesterskabet blev afviklet som en landsdækkende liga bestående af ni hold, som spillede en enkeltturnering alle-mod-alle. Turneringen blev vundet af IF Ajax, som dermed vandt mesterskabet for femte gang. Sølvmedaljerne gik til HG, mens bronzemedaljerne blev vundet af AGF.

Danmarksturneringen 

Ni hold spillede en enkeltturnering alle-mod-alle. Holdet, der sluttede på niendepladsen, rykkede ned.

IF Stjernen rykkede som sidstplaceret ned, og holdet blev den efterfølgende sæson erstattet af Aarhus KFUM, som vandt oprykningsturneringen.

Kilder / eksterne henvisninger 
 Dansk Håndbold Forbund
 HVEM HVAD HVOR – Politikens Aarbog 1950

Noter 

Håndbold i 1948
Håndbold i 1949
DM i håndbold (mænd)
Wael Ghonim

Wael Ghonim (arabisk: ) (født 23. december 1980 i Kairo, Egypten) er en egyptisk internetaktivist og dateingenør. Startede i 2010 en gruppe med navnet "Vi er alle Khaled Saeed" på det sociale netværk Facebook, under den Egyptiske revolution (2011) blev han arresteret af det egyptiske politi, fængslet i 11 dage, mens han blev forhørt om hans indblanding som administrator i Facebook-gruppen. Times Magazines satte Wael på listen over de 100 mest indflydelsesrige personer i 2011.

Baggrund 
Wael Ghonim blev født den 23. december 1980 i Kario, men er vokset op i Abha i Saudiarabien, hvor han boede indtil han flyttede tilbage til Kairo som 13årig. I januar 2010 blev Ghonim markedschef med ansvar for Mellemøsten og Nordafrika hos Google i Dubai.

I 2004 tog han en kandidateksamen i datateknik ved Universitete i Kairo, tre år senere tog han en MBA-eksamen ved det amerikanske universitet i Kairo.

Ghonim er gift med en amerikansk muslim Ilka Johannson  og har to børn, Israa og Adam.

Henvisninger

Notater

Eksterne henvisninger 
 We Are All Khaled Said blog
 Profile: Egypt's Wael Ghonim, BBC News, 8 February 2011
 Detention of Wael Ghonim(?), YouTube
 Wael Ghonim reacts on CNN to Omar Soliman's ABC Interview, YouTube
 CBS "60 Minutes" Talks To The Man Who Has Emerged As The Symbol of Egypt's Revolution, 11min, February 13, 2011

Internetaktivister
Personer fra Kairo
Personer fra Dubai
Magnum, P.I.

Magnum, P.I. er en amerikansk tv-dramaserie med Tom Selleck i hovedrollen, som første gang sendtes på CBS fra 1980 og vistes i 162 episoder i otte sæsoner i den bedste sendetid til 1988. Tv-seriens ophavsmænd er Donald P. Bellisario og Glen A. Larson.

Handling 
Serien handler om den tidligere United States Navy SEALs-soldat Magnum, der nu er privatdetektiv på Hawaii. Magnum lever i et gæstehus på "Robins Nest", forfatteren Robin Masters gods på Hawaii som bestyres af den excentriske brite Jonathan Quayle Higgins III (John Hillerman) som tidligere har været officer i den britiske hær. Magnum er ansat som sikkerhedsansvarlig på godset, men bruger meget af tiden på at nyde den luksus som godset og stedet har at byde på, herunder dets Ferrari og husets vinkælder. Med jævne mellemrum involveres han i umiddelbart ufarlige kriminalsager som ofte udarter i skudvekslinger og biljagter. Den pertentlige Higgins, som er bestyrer på godset, er ofte kritisk overfor Magnums livsstil og afslappede holdning. Noget som ofte fører en kulturkollision mellem de to med sig.

Eksterne henvisninger 
 

Amerikanske tv-serier fra 1980'erne
Tv-programmer fra CBS
DM i håndbold 1949-50 (mænd)

Danmarksmesterskabet i håndbold for mænd 1949–50 var det 14. Danmarksmesterskab i håndbold for mænd afholdt af Dansk Håndbold. Mesterskabet blev afviklet som en landsdækkende liga bestående af ni hold, som spillede en enkeltturnering alle-mod-alle. Turneringen blev vundet af IF Ajax, som dermed vandt mesterskabet for sjette gang. Sølvmedaljerne gik til USG, mens bronzemedaljerne blev vundet af Helsingør IF.

Danmarksturneringen 

Ni hold spillede en enkeltturnering alle-mod-alle. På grund af udvidelsen af 1. division fra ni til ti hold var der ingen nedrykning.

1. division blev den efterfølgende sæson udvidet med Efterslægtens Boldklub, som vandt oprykningsturneringen.

Kilder / eksterne henvisninger 
 Dansk Håndbold Forbund
 HVEM HVAD HVOR – Politikens Aarbog 1951

Noter 

Håndbold i 1949
Håndbold i 1950
DM i håndbold (mænd)
DM i håndbold 1950-51 (mænd)

Danmarksmesterskabet i håndbold for mænd 1950–51 var det 15. Danmarksmesterskab i håndbold for mænd afholdt af Dansk Håndbold. Mesterskabet blev afviklet som en landsdækkende liga bestående af ti hold, som spillede en enkeltturnering alle-mod-alle. Turneringen blev vundet af Helsingør IF, som dermed vandt mesterskabet for første gang. Sølvmedaljerne gik til de forsvarende mestre IF Ajax, mens bronzemedaljerne blev vundet af AGF.

Helsingør IF holdet bestod bl.a. af Torben Jørgensen, Svend Aage Appel, Steen Waage Petersen (a), Per Theilmann, Henning Sejer.

Danmarksturneringen

1. division 
Ti hold spillede en enkeltturnering alle-mod-alle. De to lavest placerede hold rykkede ned.

Nedrykkerne blev den efterfølgende sæson erstattet af Tarup HK og AIA.

Kilder / eksterne henvisninger 
 Dansk Håndbold Forbund
 HVEM HVAD HVOR – Politikens Aarbog 1952

Noter 

Håndbold i 1950
Håndbold i 1951
DM i håndbold (mænd)
Robotstøvsuger

En Robotstøvsuger er en støvsuger som har fået et avanceret navigationsapparat der gør at den selv kan navigere rundt i hjemmet og gøre rent. Den kan køre på de fleste  typer af gulvbelægning, og indstiller børsterne automatisk efter det. De første kommercielt fremstillede robotstøvsugere kom på markedet i 2001.

Robotstøvsugere er nemme at bruge, fordi de klarer støvsugningen selv . En robotstøvsuger erstatter ikke den traditionelle støvsugning fuldkomment, da robotstøvsugeren ikke kan flytte møbler eller støvsuge andre overflader end gulvet . Den vil dog mindske behovet for den traditionelle støvsugning markant.

Især personer med nedsat mobilitet - fx de ældre og handicappede - kan have meget gavn af en robotstøvsuger . Ligeledes er robotstøvsugere særlige brugbare i hjem med husdyr som taber hår, da robotstøvsugeren kan klare den daglige støvsugning og dermed holde niveauet af hår og skæl ned i hjemmet. Dette er specielt brugbart for folk med allergi, da husdyrenes hår bliver fjernet på daglig basis .

En robotstøvsuger er således en hjælpende hånd til mange, og flere økonomisk trængte  kommuner indfører dem for at dække nedskæringer i hjemmehjælpen  .

Kilder/referencer

Eksterne henvisninger 

Støvsugere
Robotter
Georgij Aleksandrovitj af Rusland

Georgij Aleksandrovitj Romanov, (.  (født 9. maj 1871 i Tsarskoje Selo, død 9. august 1899 i Likani, Georgien), storfyrste af Rusland, tronfølger 1894-1899. Georgij var søn af kejser Alexander 3. af Rusland.

Familie 

Storfyrst Georgij Aleksandrovitj blev født den 9. maj 1871 i Aleksandrovskij-paladset i byen Tsarskoje Selo udenfor Sankt Petersborg i sin bedstefar tsar Aleksandr 2.'s regeringstid. Han var det tredje men andet overlvende barn af det daværende russiske tronfølgerpar storfyrst Aleksandr Aleksandrovitj og storfyrstinde Marija Fjodorovna (født som prinsesse Dagmar af Danmark). Hans farfar og farmor var dermed tsar Alexander 2. af Rusland og prinsesse Marie af Hessen og ved Rhinen, mens hans morfar og mormor var kong Christian 9. af Danmark og prinsesse Louise af Hessen-Kassel. Han blev opkaldt efter sin mors bror, kong Georg 1. af Grækenland.

Den nyfødte storfyrste tilhørte den vidtforgrenede russiske kejserfamilie, slægten Romanov. Han var desuden i familie med flere af Europas monarker. Hans mor var søster til den danske konge Frederik VIII, den britiske dronning Alexandra og den græske konge Georg I. Storfyrst Georgij havde ved fødslen en ældre bror, storfyrst Nikolaj Aleksandrovitj (den senere tsar Nikolaj 2. af Rusland), og fik siden tre yngre søskende: storfyrstinde Ksenija Aleksandrovna, storfyrst Mikhail Aleksandrovitj og storfyrstinde Olga Aleksandrovna. Ved sin fødsel var han således nummer tre i tronfølgen til den russiske trone efter sin far og storebror, dog uden umiddelbar udsigt til at arve tronen.

Ungdom 
Georgij blev som barn anset for at være stærkere og sundere end sin ældre bror, storfyrst Nikolaj. Han var kendt for sin narrestreger og humor og var populær i familien. Han blev anset som det klogeste barn af Alexander og Dagmar.

Tronfølger 

Storfyrst Georgij var tronfølger efter sin bror, kejser Nikolai 2. af Ruslands tronbestigelse i 1894 og til hans død i 1899.

Georgij led af dårligt helbred og måtte bo for sig selv i Abastumani i Georgien, hvor man mente klimaet ville gøre ham godt.
Han var således ikke tilstede ved faderens død i 1894 eller andre vigtige begivenheder for familien og Rusland.

Georgij fik besøg af sin mor og andre slægtninge, og i 1895 var han atter på besøg i Danmark, for at besøge slægtninge.

Fabergé-ægget Kaukasusægget med et portræt af Storfyrst Georgij og motiver fra hans opholdssted i Abustamani blev udført i 1893 som en gave fra Aleksandr 3. til Maria Fjodorovna.

Død 

Georgij døde pludselig i 1899 i en alder af 28 år. Han var alene ude på sin motorcykel, da han kollapsede. Han blev senere fundet af en bondekvinde ved en vejkant, hvor han kort efter døde. Det uventede dødsfald ramte familien og Rusland hårdt. Han blev efterfølgende begravet i Romanov familiens begravelseskirke, Peter og Paul-katedralen i Sankt Petersborg.

Titler, prædikater og æresbevisninger

Titler og prædikater fra fødsel til død 
 9. maj 1871 – 9. august 1899: Hans Kejserlige Højhed Storfyrst Georgij af Rusland

Anetavle

Referencer 

Huset Holsten-Gottorp-Romanov
Personer fra Sankt Petersborg
Carl Nielsens Barndomshjem

Carl Nielsens Barndomshjem er et mindre filialmuseum for komponisten Carl Nielsen. Huset var Carl Nielsens tredje og sidste barndomshjem og er beliggende i Nørre Lyndelse, cirka 15 km syd for Odense.

Huset blev bygget i 1850'erne. Carl Nielsens forældre, Maren Kirstine og Niels ’Maler’ Jørgensen, købte huset i marts 1878. Med en kort afbrydelse i sommeren 1878, boede Carl Nielsen her frem til november 1879, hvor han kom i lære som militærmusiker i Odense. Det var også i barndomshjemmet, han i juli 1891 præsenterede sin hustru, billedhuggeren Anne Marie Carl Nielsen, før forældrene i september samme år solgte huset og alle deres ejendele og emigrerede til USA.

I sin erindringsbog Min fynske Barndom (1927) beskrev Carl Nielsen huset som "Et palads med sol og lys og glæde".

Huset har fungeret som museum siden 1956 og indeholder en udstilling om Carl Nielsens barndom og om hjemmets arbejds- og musikliv, som blev så afgørende for Carl Nielsens senere udvikling både som musiker og som komponist.

Huset som i dag ligger på adressen Odensevej 2A i Nr. Lyndelse blev flyttet et stykke tilbage for at give plads til udvidelsen af landevejen mellem Odense og Faaborg.

Ekstern henvisning 
 barndomshjem.carlnielsen.org - Carl Nielsens Barndomshjem

Barndomshjem
Museer i Odense
Museer etableret i 1956
Bygninger, konstruktioner og anlæg i Faaborg-Midtfyn Kommune
Gennadij Olonkin

Gennadij Nikititj Olonkin () (født 1898 i Arkhangelsk oblast, Det Russiske Kejserrige, død 1960 i Tromsø, Norge) var en russisk-norsk polarforsker og radiooperatør.
 
Olonkin var den eneste søn blandt tolv børn af en norsk mor og en russisk far.
 
Fra 1918 til 1925 var han radiooperatør og mekaniker på det polare skib "Maud", hvor skibsfører var Roald Amundsen. I 1926 blev han hædret som Ridder af St. Olavs Orden. Olonkin opnåede norsk statsborgerskab og arbejdede på Norges meteorologiske institut. Han tjente på Jan Mayen i årene 1928-1929, 1930-1931, 1933-1934 og 1935-1936. Fra 1958 arbejdede han i forbindelse med en udvidelse af LORAN-stationen (NATO) på Jan Mayen.
 
Gennadij Olonkin var gift og havde en søn og to døtre. Olonkinbyen og Kapp Olonkin ved Jan Mayen er opkaldt efter ham.

Eksterne henvisninger 
 Norsk Polarhistorie om Genadij Nikititsj Olonkin

Kilder på norsk 
 Amundsen, Roald. Nordostpassagen. Gyldendal, 1921 
 Barr, Susan. Jan Mayen, Norges utpost i vest gjennom 1500 år. Schibsted, 1991
 Bomann-Larsen, Tor. Roald Amundsen: en biografi. Cappelen, 1995
 Isaksen, Atle. Telefonintervju 22. februar 2008
 Nobile, Umberto. Med ”Norge” over Nordpolen. Cappelen, 1976
 Vervarslinga for Nord-Norge 25 år: festskrift utgitt i anledning av 25-års jubileet 1. februar 1945
 Wale, Thorbjørn. intervju med G.N. Olonkin, trykt i fleire aviser 1956, finst i Norsk polarinstitutts bibliotek
 Western, Bjørn. Minner fra arktiske stasjoner. I: Været: populærvitenskapelig tidsskrift, årg.6 (1982) nr.3, side 100-103

Personer fra Norge
Jan Mayen
Riddere af Sankt Olavs Orden
Købestævne

Købestævne, er et marked eller en messe hvor man mødes for at købe og sælge forskellige objekter.

Tilbage i tiden menes det at nordboerne, i det 12. og ind i det 13. århundrede, deltog i Brügges, Belgien, store købestævne.

Dansk Købestævne i Fredericia – (Fredericia købestævne) 
Det første officielle danske købestævne fandt sted i Fredericia fra den 1. til den 8.september 1913 og blev afviklet sidste gang i 1986, efter at have været arrangeret 70 gange.

Ideen og inspirationen til at etablere et købestævne opstod første gang i 1910, hvor byen fik besøg af fregatten Jylland, som i 1910 besøgte en række danske havnebyer, med en vandreudstilling, Køb Dansk, etableret af landsforeningen Dansk Arbejde.

Hovedarkitekten bag købestænet var arkitekt O. Gundelach-Petersen.

Den første udstilling fandt sted i eksercerhuset i Øster Voldgade beliggende ved Fredericias Østerstrand.

I 1916 flyttede udstillingen til en nyopført udstillingsbygning på Nørrevold, Prins Christians Bastion.

Gennem årene blev udstillingsfaciliteterne udvidet flere gange, men i 1976 flyttede købestævnet til den nyopførte Dronning Margrethe Hallen, grundet pladsmangel i det gamle center.

Det gamle centers hovedbygning nedbrændte i 1984.

Det gamle udstillingsområde var beliggende mellem Prinsensgade, Købmagergade og Nørre Voldgade. Anno 2011 er byens politistation beliggende på området.

Tidslinje for Dansk Købestævne i Fredericia 
 1910 – Fregatten Jylland besøger Fredericia med Dansk Arbejdes vandreudstilling.
 1913 – Det første Danske Købestævne afholdes i Eksercerhuset.
 1915 – Det andet Danske Købestævne afholdes i Eksercerhuset.
 1916 – Det tredje Danske Købestævne afholdes. Købestævnets nye bygning på Prins Christians Bastion indvies.
 1937 – Møbelhallen opføres.
 1943 – Købestævnet aflyses på grund af tysk beslaglæggelse af bygningerne.
 1946 – Det første købestævne afholdes efter anden verdenskrig.
 1954 – Glashallen opføres.
 1976 – Dronning Margrethe Hallen tages i brug.
 1980 – Første købestævnebrand på det gamle udstillingsareal.
 1984 – Andet købestævnebrand på det gamle udstillingsareal.
 1985 – Møbel- og glashallen nedrives.
 1986 – det sidste købestævne.

Eksterne henvisninger og kilder 
 ORDBOG OVER DET DANSKE SPROG – Købe-stævne
 Politiken – Hvornår var der første gang købestævne i Fredericia ?
 Dansk Købestævne i Fredericia af Anders Engelbrecht – Elbo Grafiske Hus, 1986 – 
 Dansk Købestævne (i Fredericia). Trap.4VII.475

Udstillinger
Handel
Kultur i Fredericia